బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
రూ.3600 కోట్లు చెల్లించాల్సిందే: అమెరికా కోర్టు
ఐఫోన్‌కు కాపీరైట్ ఉన్న డిజైన్ ఫీచర్లను అనుమతి లేకుండా వాడినందుకు గాను శాంసంగ్‌కు 534 మిలియన్ డాలర్లు (రూ. 3,600 కోట్లు) భారీ జరిమానా విధిస్తూ.. అమెరికా ఫెడరల్‌ కోర్ట్ జ్యూరీ ఆదేశాలు జారీ చేసింది.
TNN | Updated:
May 26, 2018, 11:33AM IST
రూ.3600 కోట్లు చెల్లించాల్సిందే: అమెరికా కోర్టు
దక్షిణ కొరియాకు చెందిన ప్రముఖ ఎలక్ట్రానిక్ వస్తువుల తయారీదారు శాంసంగ్‌కు అమెరికా న్యాయస్థానం భారీ జరిమానా విధించింది. ఐఫోన్‌కు కాపీరైట్ ఉన్న డిజైన్ ఫీచర్లను అనుమతి లేకుండా వాడినందుకు గాను శాంసంగ్‌కు 533 మిలియన్ డాలర్లు (రూ. 3,600 కోట్లు) భారీ జరిమానా విధిస్తూ.. అమెరికా ఫెడరల్‌ కోర్ట్ జ్యూరీ ఈ ఆదేశాలు జారీ చేసింది. తమ పేటెంట్ల ఫీచర్లను శాంసంగ్ వినియోగించుకోవడం వల్ల తమ కంపెనీ ఎంతో నష్టాన్ని చవిచూడాల్సి వచ్చిందని నష్టపరిహారంగా తమకు బిలియన్ డాలర్లు ఇప్పించాలని యాపిల్ సంస్థ డిమాండ్ చేసింది.
యాపిల్ వాదనలతో ఏకీభవించిన న్యాయస్థానం శాంసంగ్‌కు 533 మిలియన్ డాలర్ల జరిమానా విధిస్తున్నట్టు తీర్పును ఇచ్చింది. ప్రొడక్ట్ డిజైనింగ్ సహా ప్యాకేజింగ్, యూజర్ ఇంటర్‌ఫేస్ తదితర అంశాల్లో శాంసంగ్ కాపీ కొడుతోందని ఈ సందర్భంగా యాపిల్ పేర్కొంది. పేటెంట్‌కు భంగం వాటిల్లినందుకు అదనంగా మరో 5 మి. డాలర్లను కూడా చెల్లించమని ధర్మాసనం ఆదేశించింది.
అంతక్రితం 400 మిలియన్‌ డాలర్లు చెల్లించమని పేర్కొన్న ఆదేశాలను పునః పరిశీలించాలని జిల్లా కోర్టుకు సుప్రీం కోర్టు కేసును తిప్పిపంపించింది. ఐఫోన్‌ బ్లాక్‌ స్క్రీన్‌, రౌండెడ్‌ ఎడ్జ్‌స్‌, బెజెల్‌, ఐకాన్ల ప్రదర్శన తీరుపై మూడు డిజైన్‌ పేటెంట్లను కోర్టు సమర్థించింది. మొబైల్ ఫోన్ డిజైన్లు, టెక్నాలజీ విషయమై శాంసంగ్, ఆపిల్ మధ్య ఏడేళ్ల నుంచి అమెరికా న్యాయస్థానాల పరిధిలో న్యాయపోరాటం నడుస్తున్న విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.